rlitschk/wikidir huggingface dataset:
Diderot betekent Diderot, Krater op’n Maand. Diderot is de Familiennaam von Anne-Antoinette Diderot (1710–1796), Fro von Denis Diderot, Denis Diderot (1713–1784), franzööschen Philosoof, Schriever un Enzyklopädist, Didier Diderot (1685–1759), franzööschen Handwarker un Smidd, Didier-Pierre Diderot (1722–1787), franzööschen Kleriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gotthold Ephraim Lessing (* 22. Januar 1729 in Kamenz; † 15. Februar 1781 in Bruunswiek) weer de wichtigste düütsche Dichter in dat Tiedöller vun de Upklärung. Mit sien Dramen un siene theoreetschen Schriften hett he de hoochdüütsche Literatur bannig mit präägt un dor duchtig up inwarkt. He weer Freemüerer. Lessing is de eerste düütsch Dramatiker, de sien Wark bit hüüd ahn Ünnerbreeken in de Theatern upführt wurrd. Gedichten Lieder. [Utgave 1771] Oden. [Utgave 1771] Sinngedichte. [Utgave 1771] Sinngedichte. [Tohopen sammelt] Fabeln Fabeln und Erzählungen. [Utgave 1771] Fabeln. Drei Bücher. [Utgave 1759] Fabeln. [Tohopen sammelt] Dramen Damon, oder die wahre Freundschaft Der junge Gelehrte Die alte Jungfer Der Misogyn Der Freigeist Die Juden Der Schatz Miß Sara Sampson Philotas Minna von Barnhelm Emilia Galotti Nathan der Weise Dramenfragmenten Samuel Henzi D. Faust Ästheetsche Schriften Rezensionen Breven Vörreden Des Herrn von Voltaire Kleinere historische Schriften G. E. Lessings Schriften. Erster Teil G. E. Lessings Schriften. Dritter Teil Gotth. Ephr. Lessings Theatralische Bibliothek Vermischte Schriften des Hrn. Christlob Mylius Gleim, Preußische Kriegslieder Friedrichs von Logau Sinngedichte Das Theater des Herrn Diderot Abhandlungen von dem weinerlichen oder rührenden Lustspiele Betrachtungen über das weinerlich Komische Des Hrn. Prof. Gellerts Abhandlung für das rührende Lustspiel Über
Denny Morrison (* 8. September 1985 in Chetwynd) is en kanaadsch Iesflinklöper ut Fort St. John, British Columbia. Bi de Olympisch Winterspelen 2006 in Turin gehör he to dat kanaadsch Pursuit Team. Dor kunn de Mannschap en Sülvermedaille winnen un mit dat Team hollt he ok den aktuellen Weltrekord. Över 1000m keem Morrison up den 19. Platz un över 1500m up den 11. Platz. In de Saison 2005/2006 keem he up den 2. Platz in de Gesamtweltcup över 1500m. Bi de Weltmeesterschap 2008 in Nagana wurr he Weltmeester över 1.500 m und över 1.000 m hett he denn ok noch de Bronzemedaille wunnen. Fotos vun Denny Morrison Denny Morrison crowns season with world title and world record, March 2008
Trevor Marsicano (* 5. April 1989) is en US-amerikaansch Iesflinklöper un Inline-Speedskater. Bi des Iesflinkloop-Weltcup 2009 in Erfurt kunn he den 2. Platz över 1.500 m achter Denny Morrison ut Kanada belegen, wat bit jetzt sien beste Platzierung is. Siet 2007 is he aber up de ünnerscheedlich Strecken mehrfak ünner de best Tein loopen. Statistik un Fotos up de Siet vun de DESG Statistik up Skateresults Statistik bi effesport (nld.)
Miljöpartiet de Gröna (Ümweltpartei – De Grönen) is de Naam vun en politische Partei in’n sweedschen Rieksdag. De Grönen in Sweden hebbt keen Parteivörsitter, man Parteisprekers. Siet 2002 sünd dat Maria Wetterstrand un Peter Eriksson. Bi de Rieksdagswahlen 2006 hebbt de Grönen 5,24 % vun de Stimmen un 19 vun 349 Mandaten kregen. De Grönen in Sweden sünd ut de alternative Bewegen, de Ümweltbewegen un de Anti-Atomkraft-Bewegen vun de 1970er Johren tostannen kamen. Se hebbt sik 1981 as politische Partei organiseert. In’n Nahall vun de Reakterkatastrooph vun Tschernobyl, de Skandinavien deelwies dull drapen hett, künnen de Grönen bi de Wahl vun 1988 de Veerprozenthürd överwinnen un in den Rieksdag intehn. Karnrebeden vun Miljöpartiet de Gröna sünd de Ümweltpolitik un en eendüdige Positschoon gegen de Europääsche Union. In de Wahlen vun 1991 hett de Partei de Veerprozenthürd knapp verfehlt, man se harrn Sitten in en Reeg vun Provinzlanddaag un Gemeenrööt. 1994 sünd se wedder torüch in dat Parlament kamen un 1998 hebbt se en parlamentaarsche Tosamenarbeit mit de sozialdemokraatschen Minnerheitsregeeren inleidt, de bit to de Wahlen 2006 Bestand harr. 1981–84 nich fastleggt 1984–85 Ragnhild Pohanka, Per Gahrton 1985–86 Ragnhild Pohanka, Birger Schlaug 1986–88 Eva Goës, Birger Schlaug 1988–90 Fiona Björling, Anders
De Bund evangelisch-reformierter Kirchen Deutschlands is siet 1928 ene kalvinistisch Freekark mit de Zentrale in Brunswiek. De Liddmaten sün Gemeenten in Brunswiek, Bückeburg, Dresden, Göttingen, Hamborg un Stadthagen. De Gemeenten in Göttingen, Stadthagen, Bückeburg, Brunswiek un Dresden worrn vun Hugenotten gründ't. De evangelsch-reformeerte Kark in Hamborg weer ene Verenigung vun de Hugenottengemeenten in Hamborg un Altno un de düütsche reformeerte Gemeenten in Hamborg un Altno. Siete vun de Gemeente in Brunswiek Siete vun de Gemeente in Dresden Siete vun de Gemeente in Göttingen Siete vun de evangelsch-reformerte Kark in Hamborg
Bo Gösta Bohman (* 15. Januar 1911 in Stockholm; † 12. August 1997 in Stockholm) weer en sweedschen Politiker. He weer vun 1970 bit 1981 de Parteivörsitter vun Moderata Samlingspartiet un vun 1958 bit 1991 Liddmaat vun’n Rieksdag. Vun 1976 bit 1981 harr he dat Amt vun’n swedischen Finanzminister. Bohman hett de Volksschool besöcht un is na’n Afsluss 1932 Reserveoffizeer worrn. Veer Johr later hett he sien Examen as Jurist an de Universität Stockholm afleggt. He hett denn 1936 bit 1939 sien Deensttiet an’t Amtsgericht härardsrätten vun Södra Roslagen fardig maakt un is dorna as Leutnant to’n Wehrdeenst intogen worrn. Na’n Tweeten Weltkrieg is he Direkter vun de Hannelskamer vun Stockholm (Stockholms handelskammare) worrn, bit he 1970 to’n Vörsitter vun Moderata samlingspartiet (vörher Rechtspartei) wählt worrn is. 1958 keem Gösta Bohman in de tweetw Kamer vun de Stadt Stockholm un later ok in de erste Kamer. 1961-63 weer he Vörsitter vun de Stockholmer Rechtspartei un twee Johr later de eerste Viezvörsitter in’n Stüerutschuss vun’n Rieksdag. Na dat katastrophale Wahlresultat vun sien Partei 1970 hett he den Posten vun’n Parteivörsitter vun sien Vörgänger Yngve Homberg övernahmen. Den Machtwessel in de swedischen Politik hett Bohman 1976 henkregen. He beschreev dat as den
De Evangelische Brüder-Unität is ene evangelsche Freekark, de 1722 vun düütschsprakige Flüchtlinge ut Mähren in Herrnhut in de Lausitz gründt worr. Siet lange Tied gifft se de Andachtsklenner Losungen herut, vandage ok in vele Spraken. De Evangelische Brüder-Unität hett traditschonell en relativ grote Arbeit in anneren Eerddelen. De Gemeente in Berlin-Neukölln is ut de Fusion vun ene vun de öllste Gemeenten, ene tschechsche un ene düütsche worrn. De Gemeente in Berlin-Midde, de Gemeente in Ringe un veele anner Gemeenten sün noh de Krieg gründt worrn.
Daniela Anschütz-Thoms, boren Anschütz, (* 20. November 1974 in Erfurt) is en ehmalge düütsch Iesflinklöperin. Siet 1984 bedreev de Fru ut Döringen all dat Iesflinkloopen. 1993/94 wurr se düütsch Junioren-Meesterin in’ Mehrkamp. Tallriek vördere Platzeerungen bi Düütsch, Europa- un Weltmeesterschapen, as ok Olympisch Spelen geev dat dornah. 2001/02 un 2002/03 wurr se Düütsch Meesterin över 5000 m. 2004/05 wurr se dat nochmal un tosommen mit Sabine Völker un Anni Friesinger Weltmeesterin in’ Teamloop. An’ 16. Februar 2006 wunn Anschütz-Thomas tosommen mit Anni Friesinger un Claudia Pechstein das Finale in de Team-Verfolgungsloop bi de Olympisch Winterspelen 2006 in Turin tegen dat Team ut Kanada - dat eerste Iesflinkloop-Gold für Düütschland in Turin un bi de Olympia-Premiere in disse Disziplin. Bi de Mehrkampweltmesterschapen 2008 in Berlin keem Daniela Anschütz-Thoms as beste Düütsche up den 6. Platz. Bi de Olympisch Winterspelen 2010 in Vancouver harr se as Eenzellöperin en 4. Platz as best Ergebnis, in de Team-Verfolgung wunn se aber tosommen mit Stephanie Beckert un Katrin Mattscherodt de Goldmedaille. An' 17. Juli 2010 hett se ehrn Afscheed vun den Leistungssport verklort. Anschütz-Thoms hett Afkaatsgehilfin leehrt. Se is verheiraadt. (Stand: 12. August 2008) Statistik un Fotos up de Siet vun de DESG Statistik bi
(1813) Imhotep is en Asteroid ut de Hööftgördel, de an’ 17. Oktober 1960 vun dat nedderlännsch Forscherteam Cornelis Johannes van Houten, Ingrid van Houten-Groeneveld un Tom Gehrels in’ Rahmen vun de Palomar-Leiden-Surveys opdeckt wurrn is. De Naam vun de Asteroid is vun de histoorsch ägyptisch Architekt Imhotep afleidt.
Rätoromaansch, oder wieter, de Rätoromaanschen Spraken sünd, man dor warrt mank de Forschers üm streden, en Grupp vun Romaansche Spraken un Dialekten, de noch in en paar Dalen in de Alpen in de Swiez (dor unner den Naam Bündnerromaansch, in'e Umgangssprake Romaansch oder Rumantsch) un in Italien (dor unner de Naams Ladiensche Sprake un Furlaansche Sprake) snackt weert. Se hefft sik ut dat Vulgärlatien vun de vörmolige röömsche Provinz Raetien utwickelt un hefft veel öllerhaftige Egenorden beholen, vunwegen dat de Dalen wiet af liggen doot. Siet 1982 gifft dat ene Rätoromaansche Standardspraak ünner de Naam Rumantsch Grischun. Se worr in'n Opdrag vun de Lia Rumantscha maakt vun den Spraakwetenschopper Heinrich Schmid ut Zürich un baseert op de dree wichtigsten rätoromaanschen Dialekten vun de Swiez: Ünnerengadiensch (Vallader), Surmeirsch (Surmiran) un Surselvsch (Sursilvan).
Ringe is ene lütte Landgemeente in't düütsche Bunnsland Nedersassen, an de nederlannsche Grens. En Deel vun Ringe is Neugnadenfeld, wat 1946 för Vertriebene gründ't worr. Do is ene Kark vun de Evangelische Brüder-Unität. Ringe höört ten Bezirk Weser-Ems. Städer un Gemeenden in’n Landkreis Groafschup Bäinthem Bäinthem | Emmelkamp | Engn | Esche | Georgsdörp | Getel | Göllenkamp | Halle | Hoagstee | Isterbarg | Itterbeck | Loar | Loage | Nijnhuus | Notthoarn | Oane | Wauld | Quendrup | Ringe | Samern | Schüttrup | Uelsen | Wielen | Wietmöschen | Wilssem
Dat Johann-Vanotti-Gymnasium Ehingen vun't Lann Baden-Württemberg liggt in Ehingen an de Donau in Württemberg. De School worr vun Benediktiner gründ't. Ok lang later harr de katholsche Kark dor en Konvikt Bedütung för de Schol. De School harr vandage ca. 1000 Schöler un harr veele Richtungen. Beröhmte Lü ut dese Schol: Andreas Eschbach, Schriever Michael Guggemos, Juso-Bundesvörsitter (1986 bet 1988) Walter Kasper, Kurienkardinal Franz Kiraly, jüngste Abiturient in de düütsche Narkriegshistorie (mit 14 Johr) Oswald Metzger, Grönen-Politiker Johannes Baptista Sproll, Bischop un NS-Gegner Konrad Weiß, Schriever Hermann Weller, Indolog un Latinist Heinz Wiese, ehemaalsche CDU-Liddmaat vun de Bunnsdag Koordinaten:48° 17′ N, 9° 44′ O
Eversdörp is en Gemeen in’n Landkreis Rodenborg (Wümm) in Neddersassen. Se höört to de Samtgemeen Geestborn un hett 1055 Inwahners (Stand 31. Dezember 2022). Blangen den Hööftoort höört noch de beiden Oortsdelen Westerbeek un Nee Eversdörp to de Gemeen. De Gemeen Eversdörp liggt in’n Noorden vun’n Landkreis. Se warrt na Noordoosten vun de Gemeen Alfs begrenzt un na’n Süüden vun de Gemeen Oerel. In’n Süüdwesten slutt sik Hipst an. All dree höört ok to de Samtgemeen Geestborn. Na Oosten besteiht ’n lütt Stück Kuntakt na de Eenheitsgemeen Bremervöör, un in’n Noordwesten is de Grenz na’n Landkreis Cuxhoben. De Landschop is teemlich even un warrt vun de Bueree mit ehr wieten Ackerflachen prägt. In de Gemeen gifft dat Heid- un Wooldrebeden un een poor Moorflachen, de vun en ganze Reeg Wannerweeg dörtogen warrt. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Eversdörp weer 1272 to’n eersten mol in en Oorkunn nöömt. Ünner den Naam „Everestorppe“ hett dat Dörp to de Börd Oerel höört un stünn lange Tiet ünner dat Regeer vun de Bremer Arzbischöp. Wiel den Dörtigjohrigen Krieg güng dat de Minschen, de
De Wichita sünd en Indianervolk (Eegennaam: Towihaedshi), dat oorsprünglich in Kansas siedelte, aber nah Noord-Texas verdrängt wurr. Vun de Beteknung vun de Indianer stammt ok de Benennung vun de gröttste Stadt in de Bundsstaat Kansas. De Stammesliddmaaten hebbt, nahdem se verdreben wurrn weern, an de Red River leevt, wo se vun Ackerbau (Anbau vun Früchten) un Jagd (vör allem Büffeljagd) leevt hebbt. Ehr Wohnstäe weern Grashütten. Laterhenn trucken de Kiowa in hör Land. Aber de beid Völker hebbt sück woll verdraagen, bedreven freedlichen Hannel un hebbt sück de verscheeden Arbeiten ünnernanner updeelt. De Wichita weern dorbi mehr up Mais- und Gemüüsanbau spezialiseert un de Kiowa mehr up de Jagd. De Wichita stunnen ok ünner de Schuul vun de Kiowa. Liekers wurrn se 1859 vun Texanern in en Reservatschoon in’t Indianer-Territorium vun Oklahoma verdreben. Hüüd gifft dat noch ruch weg 500 Stammesliddmaaten in de Reservatschon. List van Indianer up de noordamerikaansche Kontinent Category:Wichita. Mehr Biller, Videos oder Audiodateien to’t Thema gifft dat bi Wikimedia Commons. indianerwww.de
Dat Ludwigsgymnasium Saarbrücken is de öllste Schol in’t Saarland. Dat Ludwigsgymnasium worr 1604 vun Ludwig II. von Nassau-Weilburg, Fürst in Saarbrücken, grünnt. Se gellt as dat Muster-Gymnasium in’t Saarland, un de humanistische Bildung harr grote Belang. Dat geev un gifft en humanistisch Deel mit Latien, Franzöösch un Greeksch un en ol-niesprakelk Deel mit Latien, Franzöösch un Ingelsch as Fremdspraken. De twete Fremdspraak Franzöösch weer ene saarländsche Sünnerheit, wiels dat en Staatsverdrag twüschen Düütschland un Frankriek geev. Siet de Scholjahr 1991/1992 gifft et ok en blots niesprakelk Deel mit Spraken Franzöösch-Ingelsch-Spaansch. Vandage sünd hier över 850 Schöler. Willi Graf, de in de Weiße Rose weer, mek hier 1937 sien Abitur. Koordinaten:49° 14′ N, 6° 59′ O
Flatliners (op Platt so veel as „De op Nulllien gaht“) is de Titel vun en US-amerikaanschen Thriller ut dat Johr 1990 ünner de Regie vun Speelbaas Joel Schumacher. In den Film geiht dat üm de Themen Schuld un Weddergootmaken. De Film hannelt vun en Koppel vun fief Medizin-Studenten, de kort dorför sünd, jemehr Studium to Enn to maken un Dokters to warrn. De ehrgiezige Nelson Wright versöcht, sien Kollegen rümtokriegen bi en Experiment mittomaken: He hett neemlich vör sik sülvst künstlich in en Koma to versetten un sik en Hartstillstand bitobringen, üm an’n egen Lief uttoforschen, wat dat mit Neegdoodinsichten op sik hett. Na korte Tiet schüllt sien Kollegen em wedderbeleven. Wat vör em tellt, is de wetenschoppliche Spood un dat Ansehn, dat dormit verbunnen is. Blangen Dave – de jüst för veer Maanden wegen en nich verlöööfte Nootoperatschoon suspendeert worrn is – sünd sien Frünnen Joe un Randy mit vun de Partie un butendem de junge Studentin Rachel, de sik ok för disse Beleefnissen intresseert un bi jede Mööglichkeit wiel ehrn Deenst op de Starvstatschoon bedrapen Patienten dorna utfraagt. Nelson lett sik vör een Minuut in den Tostand vun’n klinischen Dood versetten un denn wedderbeleven. Nelson bericht dorna vun
Bernhard Dabelstein weer en plattdüütschen Schriever, de von Beroop Gedichten för Festen schreven hett. Uenner de Wandsbeker Beuken. Ernst und Scherz. Sülvstverlag, Altno ca. 1903 (Uenner de Wandsbeker Beuken, De Wandsbeker Kirchthurm, Wat speukert dor in'n Busch herum, Der Liebesschmerz, De dree Kreihn) Dree plattdütsche Dichtungen: Dat ole Paddemang, De merkwürdige Frucht, Amors Flügel. Sülvstverlag, Altno ca. 1915 De lustige Burnhochtied. Hoch süllt de Froonslüt leben! Zwee heitere plattdütsche Leeder. Sülvstverlag, Altno ca. 1920 Pastor Surknust. Die bekannte humoristische Bergpredigt. Sülvstverlag, Altno ca. 1920 (Dat mark Di!, Den Sliker mit sin Frömmlertum, Mit sinen Sektenheuchlerglooben, Den sett mit'n Hintersten op'n Tun Un pett em op de Heuneroogen) Et stünn vor oolen Tieden een Koot gewaltig groot. Hamborger Sängerballade. Plattdeutsch-humoristische Deklamation. Sülvstverlag, Altno ca. 1920 De verdreihte Snuppen, Vatter Du häst genog!, Dat lütte Zimmer, De Unnerhosen, De Storch. Fief plattdütsche humoristische Dichtungen. Sülvstverlag, Altno ca. 1920 Die letzte Stunde eines Mörders und die Spielkarten! Hochdeutsche Deklamationen. Sülvstverlag, Altno ca. 1910 List vun plattdüütschen Schrievers Bernhard Dabelstein in de Datenbank Die niederdeutsche Literatur (hoogdüütsch)
Hepst is en Oort un Gemeen in de Samtgemeen Tarms in’n Landkreis Rodenborg (Wümm) mit 1032 Inwahners (Stand 31. Dezember 2022). To dat Dörp höört von öllers al de lüttje Oort Wist mit bi. De Gemeen Hepst liggt an de westliche Grenz vun’n Landkreis Rodenborg un hett wieter na Westen to Kuntakt na’n Landkreis Oosterholt. In de annern Richten leegt wietere Gemenen vun de Samtgemeen Tarms. Na Noorden hen is dat Breddörp, na Oosten to liggt Karktimk un in’n Süüdoosten Westertimk. In’n Süüden grenzt Hepst an de Gemeen Tarms. Twee Drüddel vun dat Gemeenrebeet bestaht ut Gröönflachen, de vun de Bueree för de Rinner- un Peertucht nütt warrt. Dorto kamt Ackerflachen, op de in dit Rebeet vör allen Koorn, Kantüffeln, Mais un Röven anboet warrt. Üm un bi twee Kilometer na Westen slutt sik dat Düvelsmoor mit sien rieke Plantenwelt an un in’n Oosten liggt de Ummel mit sien Mischwoold, lütte Seen un Borns. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. In en Oorkunn steiht de Naam vun den Oort to’n eersten mol as „Hepstidi“ in’t Johr 1004. Dat is en
Balve is ene westfälsche Stadt mit 12.000 Inwahners in'n Märkischen Kreis in't Sauerland. Balve weer inst in de Grafschaft Arnsberg un in't kurkölnisch Hartogdoom Westfalen. Balve is in de Niege Hanse. Dat gifft de Theorie, dat Balve in de Thidrekssaga, de skandinavsche Variante vun't Nibelungenleed nömmt is. Balve. Mehr Biller, Videos oder Audiodateien to’t Thema gifft dat bi Wikimedia Commons.
Swerin is de Landshööftstadt vun dat Bundsland Mekelnborg-Vörpommern, in den Noorden vun Düütschland. Mit ehr 95.818 Inwahners (1. Januar 2019) is se de lüttste Landshööftstadt in Düütschland. De Stadt wörr 1012/18 dat eerste Maal nöömt. Se warrt to de Tiet Zuarina schreven un 1170 Zuerin, Zwerin. Dat kummt vun polabisch zvěŕ, Beest + Suffix (-in), zvěŕin Haag för wille Beester oder ok Gestüt. Villicht hett dat aver ok mit den slaavschen Gott Svarog to kriegen (Swarzyn - Svarog sien Oort). Düütsch worrn is de Oort 1160 ünner den Hertog vun de Welfen, Hinnerk de Lööw. Vun 1167 an seet in Swerin een Graaf, Gunzelin. 1358 is Gunzelin sien Familie utstorven un de Stadt güng an dat Hertogdom Meckelborg. Vun dat 15. Johrhunnert an bet 1918 leven in Swerin de Hertög vun Meckelborg-Swerin. Blots vun 1763 bet 1837 hebbt de Hertög in Ludwigslust seten. Swerin weer ok Seet vun en Amt, ut dat se 1935 den Landkreis Swerin maakt hebbt, den se bi de Kreisreform 1994 aver wedder oplööst hebbt. Sietdem is Swerin kreisfre’e Stadt. Na 1918 weer Swerin Hööftstadt vun den Freestaat Meckelborg-Swerin un na den Tweten Weltkrieg is de Stadt Sitt vun dat Land Meckelborg worrn, to dat denn
De Titel vun dissen Artikel is nich op Platt. Nieheim is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. Villicht is de plattdüütsche Naam desülve as de hoochdüütsche, villicht aver ok nich. Nieheim is ene lütte Hansestadt in'n Kreis Höxter in Ostwestfalen-Lippe in Noordrhien-Westfalen in Düütschland. Nieheim is en Luftkuroort un hett 8000 Inwahners. Nieheim hett de enige westfälsche Beek, de in en Gewölbesystem ut de Medeloller löpt. Hie is de Gesamtdüütsche Bildungsstätte vun de Düütsche Jugend in Europa, de Jugend vun de Bunn vun de Vertriebenen. De Buwer vun de Freedenskark in Hiroshima, de Jesuit Hugo Makibi Enomiya-Lassalle, kehm ut Nieheim. Nieheim. Mehr Biller, Videos oder Audiodateien to’t Thema gifft dat bi Wikimedia Commons.
Christine „Chris“ Diane Witty (* 23. Juni 1975 in West Allis, Wisconsin) is en US-amerikaansch Iesflinklöperin. Bi de Olympisch Winterspelen 1998 wunn se över 1000 Meter de Sülvermedaille un över 1500 Meter de Bronzemedaille. Bi de Olympisch Winterspelen 2002 kreeg se denn de Goldmedaille för hör Sieg in dat 1000-Meter-Rennen. Bi de Winterspelen 2006 weer se Fahnendräger för de USA, en Titelverteidigung gelung hör aber nich. 500 m: 38,36 1000 m: 1:13,83 (Weltrekord) 1500 m: 1:55,71 3000 m: 4:22,57 5000 m: 7:38,20 Chris Witty is ok en bannig good Radrennfohrerin. Se harr sück vörnommen, bi de Olympisch Spelen 2004 in Athen, as eerst US-amerikaansch Athletin bi Winter- as ok Sömmerspelen en Goldmedaille to winnen, wat denn aber doch nich klappt hett. Se harr as Radfohrerin aber all an dat Enkeldtietfohren bi de Olympisch Spelen 2000 deelnommen un dor Platz 5 beleggt. Fotos vun Chris Witty
Ogbomosho is en Stadt in de Bundsstaat Oyo in Nigeria mit 861.303 Inwahner (Stand 1. Januar 2005). De Stadt is in’ 17. Johrhunnert vun de Yoruba grünnd wurrn. Anfang vun dat 19. Johrhunnert hett sück de Siedlung bannig gau utdehnt, as se während en Militärinvasion dör dat Volk Fulbe as Tofluchtsoort för de Yoruba deenen de. To de wichtigst Sehenswürdigkeiten in Ogbomosho hörrt de groode Moschee un Överreste vun de Stadtmüer ut dat 17. Johrhunnert. De Stadt is Industrie- un Handelszentrum in en landwertschaplich nutzt Rebeet. Dor wurrd ü.a. Boomwull un Tabak anboot as ok Nährensmiddel, Textilien un Schoh herstellt.
Disse Artikel is man blots en Stubben. Du kannst Wikipedia helpen un em verbetern. Niggenroe is en lütte Hansestadt in’n Märkischen Kreis un in’t Märkisch Suerland. Se hett mehr as 12.000 Inwahners. Hier gifft dat de Hönnetalbahn na Unna un dat Waldstadion. Niggenroe. Mehr Biller, Videos oder Audiodateien to’t Thema gifft dat bi Wikimedia Commons.
Aulen is ene Stadt in dat Mönsterland in’n Noorden vun dat düütsche Bundsland Noordrhien-Westfalen. Se höört to’n Kreis Warnduorp in’n Regierungsbezirk Mönster. Wegens de Industrialiseerung worr Aulen ene Industrie- un Bargbustadt. Dat Bargwark Westfalen geev dat bet 2000. Aulen weer lang in’t Ruhrrebeet. Aulen liggt an de Isenbohn vun Builefeld noh Mönster un vun Builefeld in’t Ruhrrebeet. Aulen liggt twüschen Biäkem un Hamm. in’t 14. Jahrh.: Johann vun Aulen, Wiehbischop vun Köln 1571: Peter Kleikamp. He is 1615 anschulligt wurrn, he harr as en Warwulf Ossen un Schaap reten. He is in en Prozess as Töverer verordeelt un up'n Brandstapel verbrennt wurrn. 1773: Clemens August Droste to Vischering, Arzbischop vun Köln (b. in Aulen-Vorhelm) 1783: Caspar vun Geismar, he wüss dat aftowennen, dat de Stadt Weimar vun Napoleon sien Truppen in Dutt leggt un utplünnert wurr. 1791: Katharina Sibylla Schücking, Dichtersche 1878: Elisabeth Tombrock, hett den Oorden „Missionsschwestern von der unbefleckten Empfängnis“ grünnt 1862: Augustin Wibbelt, westfäälsch-plattdüütschen Schriever (b. in Vorhelm) 1902: Alfred Kitzig, Grafiker 1925: Imo Moszkowicz, Regisseur, Schriever un Schauspeler, vun den 5. März 2006 af an Ehrenbörger vun Aulen 1952: Wendelin Wiedeking, Vorstandsvörsitter vun de Porsche AG 1973: Nova Meierhenrich, Moderatorsche un Schauspelersche 1983: Alexander Klaws: En
Albrecht Janssen (* 8. Januar 1886 in Bingum (hüüd Stadtdeel vun Leer, Oostfreesland); † 27. Februar 1972 in Hamborg) weer en düütsch Schriever un Översetter. An’ bekanntesten is sien 1926 schreven Kunstmärchen över de Eerdmantjes. List vun plattdüütschen Schrievers Literatur vun un över Albrecht Janssen in de Düütschen Natschonalbökeree
De Eerdmantjes sünd Figuren ut de freessch Mythologie. Nah de vun de oostfreesch Schriever Albrecht Janssen verfaat glieknaamig Kunstmärchen van leevten de Eerdmantjes in de Plytenbarg in Leer, Oostfreesland un bewachen dor dat Gold und at Graff vun de letzte Freesenkönig Radbod. Nachts hebbt se de Minschen hulpen un unerkannt Arbeiten erledigt, bit een’s Daags en Buer de Schatt roven wull un in Lock in de Bült graben hett. De Eerdmantjes kunnen aber de Minsch verdrieben, aber se hebbt beslooten, mit den Schatt över de Eems stiften to gahn. Bi de Flucht is aber de Kahn kentert un de Eerdmantjes sünd tosommen mit den Schatt vun König Radbod in de Stroom ünnergahn. Hüüd is dat Eerdmantje Plietje dat Maskottchen vun de Stadt Leer.